RESOLUCIÓN do 1 de abril de 2022, da Dirección Xeral de Relacións Laborais, pola que se dispón a inscrición no rexistro e a publicación da acta da comisión paritaria do III Convenio colectivo autonómico de eventos, servizos e producións culturais de Galicia, e se actualizan as táboas salariais para os anos 2021 e 2022.
Consellería de Emprego e Igualdade — III. Outras disposicións — 27/04/2022

Visto o texto da acta da comisión paritaria do III Convenio colectivo autonómico de eventos, servizos e producións culturais de Galicia e a actualización das táboas salariais para os anos 2021 e 2022, que subscribiron, con data do 4 de marzo de 2022, a representación de AGEM e Escena Galega e os representantes dos traballadores e traballadoras, pertencentes aos sindicatos UGT, CIG e CC.OO., e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010 (DOG núm. 222, do 18.11.2010).
Segundo. Dispoñer a súa publicación no
Diario Oficial de Galicia
.
Santiago de Compostela, 1 de abril de 2022
En Santiago de Compostela, ás 10.30 horas do día 4 de marzo de 2022, reúnese telematicamente a comisión paritaria do Convenio colectivo autonómico de eventos, servizos e producións culturais de Galicia.
Parte empresarial:
Beatriz Fernández Rivera (AGEM).
Patricia Hermida (AGEM).
Juan Rodríguez Santiago (Escena Galega).
Parte sindical:
Ramón Dopico (UGT).
José Ramón Vizcaíno (UGT).
María Teresa Pérez Pardo (CC.OO).
Adolfo Naya Fernández (CIG).
Logo do debate e análise das cuestións obxecto desta xuntanza por parte das representacións presentes nesta comisión, procede reflectir na acta o seguinte:
Primeiro. Actualización das táboas salariais dos anos 2021 e 2022.
Esta comisión paritaria acorda, por unanimidade, actualizar as táboas salariais do III Convenio colectivo autonómico de eventos, servizos e producións culturais de Galicia para os anos 2021 e 2022, de conformidade co contido no anexo, que se xuntará á presente acta.
Segundo. Consulta de Francisco xxxx xxxxx xxxxxxx, en calidade de titular do negocio con nome comercial XXXX XXXXXXX, sobre a posibilidade de efectuar contratos fixos descontinuos a tempo parcial.
Esta comisión paritaria, á vista da solicitude de referencia, entende que é posible efectuar contratos fixos descontinuos a tempo parcial.
Terceiro. Esta comisión delega no persoal habilitado do Consello Galego de Relacións Laborais a realización dos trámites de depósito, rexistro e publicación da presente acta perante a autoridade laboral competente.
E non tendo máis asuntos que tratar, finaliza a reunión, ás 11.30 horas do día sinalado no encabezamento, e expídese para o efecto esta acta, que asinan en proba de conformidade as persoas relacionadas en nome de todas e cada unha das representacións asistentes.